Zakari 5 Labib sou Entènèt | Tradiksyon monn nouvo a
Zakari 5​:​1-11
Sizyèm vizyon: Yon woulo k ap vole (1-4)
Setyèm vizyon: Yon veso pou mezire manje (5-11)
Yon fi nan veso a ki reprezante bagay ki mal (8)
Y al ak veso a nan peyi Chineya (9-11)
5 Mwen te leve je m pou m gade ankò e mwen te wè yon woulo k ap vole. 2 Zanj lan mande m: “Ki sa w wè?” Mwen reponn: “Mwen wè yon woulo k ap vole, li gen 20 koude* longè ak 10 koude* lajè.” 3 Epi, li di m: “Sa a se malediksyon k ap pase sou tout tè a, paske tout moun ki vòlè+, yo pa pini yo, jan sa ekri nan yon bò woulo a, e tout moun ki fè fo sèman+, yo pa pini yo, jan sa ekri nan lòt bò woulo a. 4 Men sa Jewova, Chèf lame yo, di: ‘Mwen voye malediksyon an, e l ap antre nan kay moun ki vòlè a ak nan kay moun ki fè fo sèman nan non m nan. Epi, l ap ret nan kay sa yo, l ap boule yo, e l ap boule bwa ak wòch ki ladan yo.’” 5 Apre sa, zanj ki t ap pale avè m nan avanse, epi li di m: “Tanpri, leve je w gade sa k ap soti a.” 6 Epi, mwen mande l: “Ki sa sa a ye?” Li reponn mwen: “Se yon veso pou mezire manje* k ap soti.” Mete sou sa, li di m: “Se ak sa moun k ap fè bagay mal sou tout tè a sanble.” 7 Epi, mwen wè yon kouvèti won ki fèt ak plon ki leve, e te gen yon fi ki chita nan veso pou mezire a. 8 Konsa, li te di: “Fi sa a reprezante bagay ki mal.” Epi, li pouse fi a antre nan veso pou mezire a, apre sa, li peze kouvèti ki fèt ak plon an sou bouch veso a. 9 Epi, mwen leve je m, mwen wè de fi k ap pwoche. Yo t ap plane nan van an. Yo te gen zèl tankou zèl sigòy. Yo leve veso a ant tè a ak syèl la. 10 Se sa k fè mwen mande zanj ki t ap pale avè m nan: “Ki bò yo pral ak veso pou mezire manje a?” 11 Li reponn mwen: “Nan peyi Chineya*+ pou yo bati yon kay pou fi a. Epi, lè kay la pare, y ap depoze l ladan l, kote l dwe ye a.”
^ Lit.: “efa”. La a, efa se yon veso oswa yon pànye yo te konn itilize pou yo mezire manje, pou yo wè si kantite a egal yon efa. Yon efa egal 22 lit. Gade Apendis B14.
^ Anpalan de Babilòn.
Zakari 5